Elektromezurilo

Elektromezurilo aŭ elektronombrilo estas aparato kiu mezuras la kvanton da elektra energio uzita de domo aŭ entrepreno. Mezuroj estas kutime faritaj en kilovathoroj (kWh).

 Historio 
Elektromezuriloj fariĝis popularaj kiam pli kaj pli da domoj estis konektitaj al la elektra reto en la 1880-aj jaroj. Anstataŭ kalkuli la uzitan elektran energion baze de la nombro da elektraj iloj en la domo, necesis trovi pli precizan kaj justan sistemon.

 Tipoj de elektromezuriloj 
eta|maldekstre|hochkant|180ra|Elektromezurilo laŭ la principo de Ferraris
eta|maldekstre|hochkant|180ra|Elektronika elektromezurilo

 Elektromekanikaj mezuriloj 
Vaste uzataj estas elektromezuriloj laŭ la principo inventita de la itala inĝeniero Galileo Ferraris. En tiuj mezuriloj la alterna tensio kaj la kurento fluanta tra alumina disko produktas turnomomanton. Ĉilasta estas proporcia al produto de tensio kaj kurento kaj sekve al elektra povumo. La disko turniĝas kun rapido proporcia al elektra povumo kaj la nombro de rotacioj indikas la kvanton de konsumita elektra energio.

 Elektronikaj mezuriloj 
Nuntempe en novaj instalaĵoj oni uzas plejofte elektronikajn mezurilojn, kiuj ne enhavas moviĝantajn mekanikajn erojn. Elektronikaj sistemoj mezuras kurenton kaj tension kaj la valoroj estas prilaborataj en aparta mikroprocesoro kiu eldonas la valoron de la konsumita energio (kaj aliaj interesajn valorojn) sur malgranda ekrano.

 Vidu ankaŭ 

 Elektra povumo
 Elektrometro

Kategorio:Elektro
Kategorio:Mezuriloj